
1. [bookmark: _r5xzn3wsixwi][bookmark: _Toc235081914]Vispārīgas ziņas par projektu
Pasūtītājs: SIA “Liepājas RAS”, reģ. Nr.  42103023090, “Ķīvītes”, Grobiņas pagasts, Dienvidkurzemes novads, LV-3430
Pašreizējā projekta stadija: Skiču projekts
Objekts: Vides izglītības centra filiāles izveide Zirgu salā 2, Liepājā (turpmāk- VIC)
Adrese: Zirgu sala 2, Liepāja, LV-3401
Īpašuma kadastra numurs: 17000250001
Zemes vienības kadastra apzīmējums: 170002500018003
2. [bookmark: _qrnymu73aqmd][bookmark: _Toc235081915]Teritorijas sadaļas risinājumi
[bookmark: _sxqfklars0sm][bookmark: _Toc235081916]2.1. Objekta izvietojums zemesgabalā
VIC filiāle Zirgu salā ir stratēģiski nozīmīga ar savu vēsturisko mantojumu un ilgtspējīgas attīstības piemēru, kur bijušās atkritumu izgāztuves vietā ir sakopta un atjaunota teritorija, kas piemērota noteiktu vides izglītības aspektu atkritumu apsaimniekošanā īstenošanai.
Ēku paredzēts izvietot pie galvenā piebraucamā ceļa Zirgu salā, apbūves tiesību teritorijas robežās (~505 m2). Izvēlētā vieta ir labi saskatāma gan no pievadošajiem ceļiem, gan  apkārtējās teritorijas. Ēkai ir svarīga sasaiste ar ūdensmalu, tās novietojums ir paredzēts ar pārkari uz ezermalu, kur plānots izveidot āra klases dabas vērošanai, lekcijām un izglītojošo pasākumu organizēšanai.
[image: ]
                                                    Attēls Nr.1. Teritorijas plāns objektam Zirgu salā 2, Liepājā
[image: ]
                                                          Attēls Nr.2 Vizualizācija VIC filiālei Zirgu salā 2, Liepājā
[bookmark: _7po2gakwvo9x][bookmark: _Toc235081917]2.2. Teritorijas labiekārtojums
Teritorija netiek norobežota. Zemesgabala teritorija tiek labiekārtota iespēju robežās, brīvajās zonās veidojot dažāda rakstura ekspozīciju zonas ar nepieciešamajiem elektrības pieslēgumiem un dekoratīvo apstādījumu grupām.
Pie ēkas paredzēts izbūvēt termokoka dēļu terases kā ēkas funkcionālu turpinājumu ārtelpā. Tās izmantojamas rotaļām, grupu projektu īstenošanai, izglītojošo pasākumu un nodarbību norisei, dabas vērošanai, lekcijām un citām aktivitātēm..
Laukumu un celiņu savienojošajiem posmiem paredzēts izmantot termokoka dēļu segumu. Arī terasēm paredzēts termokoka dēļu klājs. Detalizētu materiālu aprakstu skatīt tabulā Nr.5 “Ēkas ārējās konstrukcijas materiāli”. Zaļās zonas labiekārtojamas, izmantojot zālienu un veidojot dekoratīvo apstādījumu grupas ar kokiem un košumkrūmiem.
Dekoratīvo stādījumu grupas projektētas ar ziemciešu stādījumiem. Izmantojami gan ziedoši, gan neizteiksmīgi ziedoši krūmi un ziemcietes dažādās kombinācijās, kā piemēram, hortenzijas, rozes, skujkoki, graudzāles un salvijas. Stādījumos izvairīties no Latvijas Republikas un Eiropas Savienības tiesību aktos noteiktās invazīvās augu sugas, kā arī no Dabas aizsardzības pārvaldes zinātniski apzināto invazīvo sugu stādīšanas, kā piemēram, krokaino rozi, ošlapu kļavu u.c.
3. [bookmark: _pg0hz75ltu9q][bookmark: _Toc235081918]Ēkas plānojums
Būvprojekta sastāvā (vai kā atsevišķu sadaļu) paredzēt interjera dizaina projekta izstrādi. Interjera projektā jāiekļauj telpu funkcionālais zonējums, apdares materiālu un krāsu pases, mēbeļu izvietojuma plāni un specifikācijas, kā arī griestu un apgaismojuma risinājumi, nodrošinot precīzu un ergonomisku inženiertehnisko risinājumu izbūvi, tai skaitā elektroinstalāciju (slēdžu, kontaktligzdu) un gaismekļu izvietojumu.
Būvprojekta inženiertīklu sadaļas jāizstrādā ciešā sasaistē ar interjera dizaina risinājumiem, novēršot nesakritības starp mēbeļu izvietojumu un komunikāciju pieslēguma vietām. 
Ēku projektēt par pamatu ņemot vizualizāciju attēlā Nr.2. Ēkas kopējā platība aptuveni 160 – 200 m2, paredzot sekojošas telpas: 
· atvērta tipa biroja darba telpa; 
· atdalīta virtuves zona;
· divas labierīcības telpas (projektēšanas gaitā izvērtējot iespēju tās apvienot vienā telpā);
· ekspozīcijas zāle; 
· noliktavas / saimniecības / servera telpa.
Iekštelpu iekšējās apdares un interjera materiālu risinājumus skatīt tabulā Nr.6.
Ņemt vērā:
1. Ēkas ziemeļu āra fasādes pusē, starp ēku un Zirgu salas grants seguma ceļu, paredzēt aptuveni 1,5 - 2 m platu brīvo zonu lielizmēra āra instalāciju (piemēram, kinētisko instalāciju par ūdeni, Baltijas jūru) izvietošanai. Projektēšanas procesā šajā zonā jāparedz inženierkomunikāciju (elektrības) pieslēguma izvadi instalāciju funkcionēšanas nodrošināšanai 
2. Starp projektējamo ēku un esošo Dabas māju veidot jumta pārkares savienojumu (apbūves platības robežās), kas kalpotu kā nojume āra nodarbību platības nodrošināšanai. 
3. Ap ēku (izņemot ziemeļu puses sienu) veidot terasi ar jumta pārkari. Gar ēkas fasādēm, izņemot ziemeļu fasādi, paredzēt terasi, kuru sedz jumta pārkare. 
4. [bookmark: _hmrta7ip9lcm]Ēkas projektā paredzēt drošu un ērti pieejamu, iesegtu, apjumtu un apgaismotu velosipēdu un mikromobilitātes transporta līdzekļu novietni.
3.1. [bookmark: _Toc235081919]Atvērta tipa biroja darba telpa
Plānot atvērta tipa biroja darba telpu, kas atdalīta no darbinieku atpūtas un virtuves zonas. 
Darba telpā paredzēt 4 darba vietas, sapulču zonu, ar galdu līdz 8-10 personām, un iespēju organizēt prezentācijas, attālinātas sanāksmes utml. Darba telpu no virtuves un atpūtas zonas atdalīt ar matētu, necaurspīdīgu stikla sienu vai līdzvērtīgu risinājumu. Ja darbinieku atpūtas un virtuves zona atrodas pirmajā stāvā, tad izvērtēt iespēju izejai uz terasi. Apsvērt risinājumu par divstāvīgas (pusotrstāvīgu telpas izmantojamību), lai tur izveidotu darbinieku atpūtas un virtuves zonu.
Virtuves zonā plānot iebūvējamu virtuvi ar 3x60 cm augšas un apakšas skapīšiem, izlietni, trauku mašīnu, plīts virsmu, ledusskapi, atkritumu šķirošanas sistēmu dalīti vāktu atkritumu savākšanai, 4 rozetēm, virsgaismu.
Atpūtas zonā plānot mīksto mēbeļu komplektu, kafijas galdiņu / pusdienu galdu ar krēsliem, grāmatu plauktu.
3.2. [bookmark: _b9fvjutqo5el][bookmark: _Toc235081920]Labierīcības
Paredzēt divas atsevišķas tualetes telpas (projektēšanas gaitā izvērtējot iespēju tās apvienot vienā telpā):
1. Tualete Nr. 1 (Universālā WC): telpa, kas pielāgota personām ar funkcionāliem traucējumiem, personām ar invaliditāti, kā arī vecākiem ar mazuļiem (aprīkota ar pārtinamo galdu). Šo telpu kopīgi izmanto gan apmeklētāji, gan personāls.
2. Tualete Nr. 2 (Standarta WC): kompaktāka labierīcību telpa, kas paredzēta vispārējai lietošanai bez specifiskiem vides pieejamības elementiem.

Projektējot un izbūvējot sanitārās telpas, ievērot LBN 200-21 “Būvju vispārīgo prasību būvnormatīvs” 10.3. nodaļa “Sanitārtehniskās telpas” prasības, kā arī ņemt vērā “Mapeirons” vadlīnijas kultūras un tūrisma objektiem.
Ņemt vērā tabulā Nr.1 minētos tehniskos risinājumus un prasības tualetes telpām.
Tabula Nr.1. Tehniskie risinājumi un prasības tualetes telpām
	Parametrs
	Telpa Nr. 1: Universālā WC
	Telpa Nr. 2: Standarta WC

	Minimālie izmēri
	Platums: [image: ] 1,6 m
Garums: [image: ] 2,2 m
	Atbilstoši ergonomikas un plānojuma prasībām (kompaktāka)

	Minimālā platība
	[image: ]
	Atbilstoši izvietotajam aprīkojumam

	Vides pieejamība
	Pilna atbilstība LBN 200-21 un “Mapeirons” vadlīnijām
	Standarta risinājums

	Funkcionālās zonas
	WC pods, izlietne, bērnu pārtinamā vieta, grīdas instalācijas zona.
· Bērnu pārtinamā vieta: Sienas salokāmais bērnu pārtinamais galds, kas aizvērtā stāvoklī neaizņem telpas lietderīgo platību un netraucē ratiņkrēsla manevriem. Montāžas augstums atvērtā veidā – aptuveni 850 mm no grīdas.
· Grīdā integrēta eksponēšanas niša ar izmēriem 1,0 x 1,0 m un dziļumu 200 mm. Niša tiek nosegta ar triecienizturīgu, rūdītu un laminētu stiklu (tripleksu), kam ir pretslīdes apstrāde. Stikla konstrukcijai jābūt vienā līmenī ar gatavo grīdas segumu (bez izvirzījumiem vai pakāpieniem). Nišas iekšpusē paredzēt aizsargātu elektrības pievadu apgaismojumam vai citiem elementiem. Stikla rāmim jābūt mehāniski izceļamam ar speciāliem instrumentiem (piesūcekņiem / atslēgām), nodrošinot ērtu instalācijas maiņu un nišas apkopi.
	WC pods, izlietne, grīdas instalācija


 Sanitārtehniskais aprīkojums un apdare (attiecināms uz abām telpām).
· WC pods: Abās telpās paredzēt pie sienas stiprināmus (konsoles tipa) WC podus modernā, tumši pelēkā (matētā) krāsā ar atbilstošu sēdriņķi un palēninātas nolaišanās mehānismu. Skalojamā kaste – iebūvējama sienas modulī. Universālajā WC skalošanas pogai jābūt viegli nospiežamai vai sensorai.
· Roku žāvētāji: Augstas efektivitātes, mazgājami un higiēniski roku žāvētāji (piemēram, Dyson Airblade modelis vai ekvivalents pēc jaudas, gaisa plūsmas ātruma un HEPA filtrācijas parametriem). Universālajā WC žāvētāja uzstādīšanas augstums nedrīkst pārsniegt 1000 mm līdz gaisa sprauslai.
· Spoguļi: Virs izlietnes montējams vienlaidu spogulis vismaz 0,7 m platumā un no izlietnes virsmas aptuveni 1,10 m augstumā. Universālajā tualetē spoguļa apakšējā mala nedrīkst būt augstāk par 900 mm no grīdas līmeņa, bet augšējā mala – ne zemāk par 1900 mm, nodrošinot pārskatāmību gan stāvošam, gan ratiņkrēslā sēdošam cilvēkam.
· Grīdas un sienu apdare: Grīdas segumam jābūt mitrumizturīgam, viegli kopjamam un ar augstu pretslīdes klasi (vismaz R10 vai R11). Sienas flīzējamas pilnā augstumā vai krāsojamas ar mitrumizturīgu, viegli mazgājamu krāsu.
· Apgaismojums un ventilācija: LED apgaismojums ar aizsardzības klasi vismaz IP44. Universālajā WC jānodrošina vienmērīgs apgaismojums vismaz 200 lux apmērā, izvairoties no apžilbināšanas un asām ēnām. 
3.3. [bookmark: _jzudw8mpb14k][bookmark: _Toc235081921]Ekspozīciju zāle
Ekspozīcijas zāle ar kopējo platību  aptuveni 100 - 120 m2, kurā:
Ziemeļu puses sienu paralēli Zirgu salas grants ceļam projektēt bez logu ailēm, paredzot to ekspozīcijas izvietošanai. Konstrukcijai jābūt paaugstinātas izturības (neizmantot standarta ģipškartona starpsienas), nodrošinot iespēju pēc izbūves brīvi montēt smagas instalācijas un stiprinājumus.
Aptuveni 0,7-1,0 m attālumā no ekspozīcijas sienas, visā tās garumā, paredzēt mobilo bīdāmo paneļu sienu ekspozīcijas norobežošanai (transformējama starpsienu sistēma). Sistēmu veidot no atsevišķi bīdāmiem paneļiem uz riteņu vai līdzīgi slīdošiem mehānismiem - lai nodrošinātu ērtu ikdienas pārbīdes funkciju. Paneļu fiksācijai un stabilitātei iestrādāt mehānisku izbīdāmo blīvējumu spiedienam pret grīdu.  Paneļiem jābūt slodzes izturīgiem, lai pie tiem var stiprināt dekorācijas, instalācijas, ekspozīciju, gaismas elementus.
Pārējo telpas daļu veidot pēc atvērta plānojuma principa. 
Telpā paredzēt ūdensapgādes zonu ar tehnisko izlietni, kas papildus aprīkota ar dzeramā ūdens filtrācijas krānu. Telpas platības optimizācijai izstrādāt risinājumus transformējamas (nolokāmas) galdu sistēmas un 20–30 sēdvietu (koka, saplākšņa, pārstrādātas plastmasas taburešu vai salokāmu krēslu) kompaktai uzglabāšanai, izvērtējot tādus variantus kā iebūvēta sienas niša, paceļamā sistēma vai integrēti sienas stiprinājumi galdu un krēslu novietošanai.
Ēkas dienvidu fasādi plānot ar plašām stiklotām ailēm, kas izvietotas paralēli ezeram. Šīs konstrukcijas aprīkot ar transformējamām (atveramām vai bīdāmām) sistēmām, nodrošinot ērtu izeju, telpu dabisko izgaismojumu, vēdināšanas funkciju un vizuālo saikni ar apkārtējo ainavu. 
Logu sistēmā paredzēt Pasūtītāja nodrošināta restaurēta loga integrāciju. Restaurētā loga specifikāciju skatīt tabulas Nr. 5 “Ēkas ārējās konstrukcijas materiāli” 13. pozīcijā.
3.4. [bookmark: _Toc235081922]Katla / noliktavas / saimniecības telpa
Telpai paredzētas divas ieejas. Āra durvis izvietojamas gala sienā (virzienā pret esošo Dabas māju), nodrošinot autonomu telpas izmantošanu.
Telpai ir 3 funkcijas:
· Saimniecības telpas funkcija (ar tehnikas apkopes iespēju);
· Tehniskā noliktavas telpa;
· Serveru telpa.
Papildu ieeja projektējama no ēkas iekšpuses (iekštelpu puses). Telpā integrējams inženiertīklu mezgls, paredzot vietu apkures mezglam, ventilācijas iekārtai, ūdens ievadmezglam, kā arī saules enerģijas sistēmas komplektam ar akumulatoru akumulācijas tvertni un citām nepieciešamajām iekārtām.
Gar sienām paredzēt pilna augstuma plauktu sistēmu darbnīcu un mācību aprīkojuma, inventāra, spēļu, uzskates līdzekļu un tāfeļu uzglabāšanai kā arī uzkopšanas inventāra (spaiņu, putekļsūcēja, slotu) un sadzīves ķīmijas līdzekļu izvietošanai. Telpā jānodrošina brīva platība bez plauktiem liela izmēra aprīkojuma (piemēram, saliekamo kāpņu, karoga masta, slotu u.c.) uzglabāšanai.
Pie noliktavas ieejas paredzēt āra ūdens krānu (nodarbību vajadzībām), nogriežams no iekšpuses. Telpā apkopējas vajadzībām paredzēt izlietni, zem izlietnes paredzēt papildus ūdens pieslēgumu ar šļūteni. Paredzēt trapu ar smilšu ķērāju.
Telpu var veidot pusotrstāvīgu, divstāvīgu – atkarībā no ēkas izprojektētā risinājuma.
4. [bookmark: _gyhug65waama][bookmark: _Toc235081923]Būvkonstrukcijas
Būvkonstrukcijas projektēt saskaņā ar MK noteikumiem Nr.333 LBN 201-15 “Būvju ugunsdrošība,” nodrošināt attiecīgo būvkonstrukciju ugunsizturību un būvizstrādājumu minimālās ugunsreakcijas klases gan nesošajām būvkonstrukcijām, gan to papildinošajiem materiāliem (siltumizolācija, hidroizolācija, apdare u.c.).
Lai samazinātu siltumnīcefekta gāzu emisijas, ēkai izmantot līmētas koka (CLT/GLT) nesošās konstrukcijas, kas vienlaicīgi nodrošinās ilgtspējīgas būvniecības metodes. CLT (Cross-Laminated Timber) un GLT (Glue-Laminated Timber) konstrukcijas tiek izgatavotas no vairākām salīmētām koka kārtām. Šāda veida paneļi nodrošina augstu izturību un stabilitāti gan sienām, gan pārsegumiem, gan jumta konstrukcijām. Koks ir atjaunojams būvmateriāls, kas palīdz samazināt būvniecības radīto ietekmi uz vidi, kā arī saīsina montāžas laiku būvlaukumā. Šīs konstrukcijas nodrošina labu siltumizolāciju, veicinot ēkas energoefektivitāti un atbilstību augstām ugunsdrošības prasībām.
· Ēkas nesošās konstrukcijas paredzēt no šķērsām līmēta koka (CLT/GLT), ēku novietojot uz paaugstināta cokola, kas ir vismaz 150–300 mm virs apkārtējā reljefa.
· Ēkas pamatiem atbilstoši grunts īpašībām, slodzēm un gruntsūdens līmenim, paredzēt monolītu dzelzbetona plātni. Šāds risinājums nodrošina piemērotu pamatu konstrukciju ēkai ar silto grīdu apkures sistēmu un pulēta betona grīdas segumu kā gala apdari.
· Ēkas fasādes apdarei paredzēt dedzināta koka fasādes dēļus. Fasādes apdari izgatavot no kvalitatīvas skujkoku koksnes, kas termiski apstrādāta, kontrolēti apdedzinot koksnes virsmu. Fasādes dēļus montēt uz ventilējamas apakškonstrukcijas, nodrošinot gaisa spraugu aiz apdares un efektīvu mitruma novadīšanu. Dēļu stiprināšanai izmantot nerūsējošā tērauda stiprinājumus, kas paredzēti ekspluatācijai āra apstākļos.
· Terases daļai, ņemot vērā tās novietojumu ezera piegulošajā teritorijā un pārkari virs ezera, paredzēt skrūvpāļu pamatu risinājumu. Terases virsmas segumu paredzēt ar gludiem termiski apstrādātiem terases dēļiem - TERMO priedi vai TERMO osi. Ja pie terasēm, kāpnēm, grīdām iekštelpās, ārtelpās veidojas līmeņu starpība, kas ir lielāka par 40 cm, paredzēt koka margu izbūvi.
Detalizētāku ēkas ārējās konstrukciju materiālu risinājumus skatīt tabulu Nr.5. 
Ja kāds no risinājumiem nav piemērojams konkrētajā situācijā, tad paredzēt un piedāvāt citu risinājumu atbilstoši grunts īpašībām un slodžu aprēķinam. 
Visiem kokmateriāliem vai koka izstrādājumiem, kas paredzēti iebūvei ēkā vai labiekārtojumos, jābūt likumīgi iegūtiem atbilstoši Eiropas Parlamenta un Padomes 2010. gada 20. oktobra Regulai (ES) Nr. 995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus (Regula (ES) Nr. 995/2010). 
5. [bookmark: _nc699k3rbuf9][bookmark: _Toc235081924]Ugunsdrošības risinājumi
Atbilstoši Ministru kabineta noteikumiem Nr.333 LBN 201-15 “Būvju ugunsdrošība.”
Telpas nodrošināt ar ugunsdzēsības aparātiem un citiem ugunsdzēsības līdzekļiem saskaņā ar normatīvajos aktos noteiktajām ugunsdrošības prasībām.
Ēkas ugunsdrošības risinājumus izstrādāt atbilstoši spēkā esošajiem Latvijas Republikas normatīvajiem aktiem un piemērojamajiem standartiem, nodrošinot cilvēku drošu evakuāciju, ugunsgrēka izplatīšanās ierobežošanu un ugunsdzēsības un glābšanas dienestu piekļuvi.
Ēkas ugunsdrošības risinājumos paredzēt:
· ugunsdrošības prasībām atbilstošu būvkonstrukciju ugunsizturību;
· ugunsdrošo nodalījumu un ugunsdrošo aizvaru izbūvi, atbilstoši ugunsdrošības risinājumiem, ja nepieciešams;
· drošus un normatīvajām prasībām atbilstošus evakuācijas ceļus, ar nepieciešamo platumu un garumu;
· evakuācijas izeju apzīmēšanu ar avārijas un evakuācijas apgaismojumu;
· automātiskās ugunsgrēka atklāšanas un trauksmes signalizācijas sistēmu (UATS);
· manuālos ugunsgrēka trauksmes pogu posteņus pie evakuācijas izejām, ja nepieciešams;
· pārnēsājamos ugunsdzēsības aparātus, atbilstoši telpu funkcijai un platībai;
· ārējo ugunsdzēsības ūdensapgādi, atbilstoši normatīvo aktu prasībām;
· ugunsdzēsības dienesta piekļuvi ēkai un ugunsdzēsības tehnikas piebrauktuves.
· balss izziņošanas sistēmu, ja nepieciešams;
· zibensaizsardzības sistēmu, ja nepieciešams;
· dūmu novadīšanas risinājumus, ja nepieciešams.
6. [bookmark: _qukr5y87z3ki][bookmark: _Toc235081925]Ārējie inženiertīkli
Veikt inženiertīklu projektēšanu, balstoties uz dotajiem projekta datiem, un saskaņā ar MK noteikumiem Nr.574 LBN 008-14 “Inženiertīklu izvietojums”. Nepieciešamības gadījumā pieprasīt detalizētus tehniskos noteikumus.
Detalizētāku materiālu un elementu risinājumus skatīt tabulā Nr.5. “Ēkas ārējās konstrukcijas materiāli”.
6.1. [bookmark: _ygm0vyi66bfb][bookmark: _Toc235081926]Ūdensapgāde
Vispārīgās prasības
Uzsākot projekta izstrādi, veikt nepieciešamā ūdens patēriņa precizētu aprēķinu un iegūtos datus apkopot tabulā Nr.2.
                                                   Tabula Nr.2. Ūdens patēriņa aprēķins
	Nosaukums	
	Patēriņš

	Q dnn
	[m3/dnn]

	Q h
	[m3/h]

	Q sek
	[l/s]

	Q sek ārējai ugunsdzēsībai
	[l/s]


Nepieciešams noskaidrot, kāds ir pilsētas nodrošinātais ūdens padošanas spiediens un būvobjektā nepieciešamais ūdens spiediens. Ūdensapgādes sistēmas cauruļvadu materiālus un diametrus izvēlēties tādus, lai spiediena zudumi cauruļvados nepārsniegtu maksimāli pieļaujamos rādītājus. Šos parametrus piemeklēt atbilstoši ražotāja dotajiem tehniskajiem rādītājiem.
Principiālie risinājumi
Ēkas ūdens apgādes nodrošināšanai jāizmanto ūdens no Liepājas pilsētas centralizētajiem ūdensapgādes tīkliem saskaņā ar SIA “Liepājas ūdens” tehniskajiem noteikumiem. Projektējamajam ūdensvadam jānodrošina dzeramā ūdens (aukstā) patēriņš. Aukstā ūdens apgādes sistēmai paredzēt automatizētu attālinātu ūdens skaitītāju nolasīšanu, ar pilnīgu pārredzamību, reāllaika kontroli un atbilstību ES enerģijas normām. 
Ūdensapgādes tīklus projektēt atbilstoši ēkas plānojumam un zemes gabala robežām.
Projektējot ūdens ievada mezglu paredzēt ēkas katlu telpā. Ja ārējo ūdensapgādes tīklu cauruļvadi paredzēti no plastmasas caurulēm, tad pirms ievada mezgla paredzēt pāreju uz metāla (ķeta vai nerūsējoša tērauda) caurulēm, tādejādi nodrošinot ugunsdrošu ūdens ievadu ēkā.
Cauruļvadi
Ūdensvada tīklus projektēt no plastmasas vai ķeta- Saint-Gobain PAM vai PE, PP vai ekvivalentiem cauruļvadiem, ar spiediena klasi ne zemāku par PN10 un iebūves klasi ST8.
Armatūra
Ūdensvadu pieslēguma vietās jāuzstāda piemērota noslēgarmatūra. Noslēgarmatūrai jābūt ar spiediena klasi ne zemāku, kāda tā ir cauruļvadiem. Aizbīdņiem jābūt ar spiediena klasi ne zemāku par PN10.
6.2. [bookmark: _dkiap4gk7cnz][bookmark: _Toc235081927]Kanalizācija.
Vispārīgās prasības
Uzsākot projekta izstrādi, veikt nepieciešamo notekūdeņu daudzuma aprēķinu un iegūtos datus apkopot tabulā Nr.3.
                                  Tabula Nr.3. Notekūdeņu daudzuma aprēķins
	Nosaukums	
	Patēriņš

	Q dnn
	[m3/dnn]

	Q h
	[m3/h]

	Q sek
	[l/s]


Principiālie risinājumi
Ēkas sadzīves kanalizācijas notekūdeņu novadīšanu projektēt saskaņā ar SIA “Liepājas ūdens” tehniskajiem noteikumiem.
Projektēt būvobjekta pieslēgumu pilsētas sadzīves kanalizācijas maģistrālajiem sadales tīkliem tiešā būvobjekta tuvumā. Saimnieciskās kanalizācijas tīklus projektēt atbilstoši ēkas plānojumam un zemes gabala robežām. Sistēmu projektēt kā gravitācijas (pašteces) sistēmu. Ja pieslēguma izveide pie pilsētas vai kvartāla tīkliem nav iespējama ar gravitācijas (pašteces) sistēmu, tad paredzēt kanalizācijas sūknētavu ar spiedvadu sistēmu. Projektējot pašteces tīklus, paredzēt apkalpošanas akas katrā pagrieziena vai pieslēguma vietā. Taisnos trases posmos paredzēt apkalpošanas akas ne retāk kā tas noteikts LBN.
Cauruļvadi
Saimnieciskās kanalizācijas tīklus projektēt no plastmasas cauruļvadiem. To ieguldes klasei ir jābūt ne mazākai par ST8. Projektējot pašteces kanalizācijas sistēmas, nedrīkst pieļaut mazāku cauruļvadu kā DN 110 mm.
Akas
Saimnieciskās kanalizācijas tīkliem jābūt aprīkotiem ar apkalpošanas akām tā, lai būtu ērta un droša ekspluatācija. Iespējams projektēt PVC vai PP apkalpošanas akas, kas ir nodrošinātas pret gruntsūdeņu iekļūšanu tajās. Ja tiek uzstādītas PVC vai PP akas, to šahtas DN ne mazāks par 550 mm. Visas akas (kontrolakas, skatakas u.c.), iekārtas un sistēmas, kuru daļas paredzēts montēt zemes virspusē, projektēt ar attiecīga svara nestspējas, viegli atveramiem un noņemamiem ķeta vākiem, un rāmjiem.
6.3. [bookmark: _b58bhwnp2cdy][bookmark: _Toc235081928]Lietus ūdens kanalizācija
Vispārīgās prasības
Uzsākot projekta izstrādi, veikt iespējamo lietus ūdens daudzuma aprēķinu un iegūtos datus apkopot tabulā Nr.4.
                                  Tabula Nr.4.  Lietus ūdens daudzuma aprēķins
	 Nosaukums	
	Patēriņš

	Q sek
	[l/s]

	Q gadā
	[m3/gadā]


Principiālie risinājumi
Ēkas lietus ūdens kanalizācijas notekūdeņu novadīšanu projektēt saskaņā ar SIA “Liepājas ūdens” tehniskajiem noteikumiem.
Lietus ūdens kanalizācijas tīklus projektēt atbilstoši ēkas plānojumam un zemes gabala robežām, ņemot vērā ēkas cieto segumu laukumu, stāvvietu un pievadceļu izvietojumu. Sistēmu projektēt kā gravitācijas (pašteces) sistēmu, pēc iespējas izvairoties no notekūdeņu pārsūknēšanas nepieciešamības. Ja tāda rodas, paredzēt pazemes notekūdeņu pārsūknēšanas stacijas.
Projektējot pašteces tīklus, paredzēt apkalpošanas akas katrā pagrieziena vai pieslēguma vietā. Taisnos trases posmos paredzēt apkalpošanas akas ne retāk kā tas tiek noteikts LBN.
Cauruļvadi
Ja tehniskie noteikumi nosaka, tad lietus kanalizācijas tīklus projektēt no plastmasas cauruļvadiem. To ieguldes klasei ir jābūt ne mazākai par ST8. Projektējot pašteces lietus ūdens kanalizācijas sistēmas, nedrīkst pieļaut cauruļvadus, kas mazāki kā DN 110 mm.
Akas
Lietus ūdens kanalizācijas tīklus paredzēt ar apkalpošanas akām tā, lai būtu ērta un droša ekspluatācija. Paredzēt tikai PP vai PVC apkalpošanas akas, kas ir nodrošinātas pret gruntsūdeņu iekļūšanu tajās un otrādi. Visas akas (kontrolakas, skatakas u.c.), iekārtas un sistēmas, kuru daļas tiek montētas zemes virspusē, projektēt ar attiecīga svara nestspējas, viegli atveramiem un noņemamiem ķeta vākiem, un rāmjiem.

6.4. [bookmark: _eawn2l70xypl][bookmark: _Toc235081929]Siltumapgāde
Vispārīgās prasības
Apkures risinājumā paredzēt gaiss / ūdens siltumsūkni ar jaunās paaudzes aukstumnesēju R-32, kas ir ievērojami videi draudzīgāks un efektīvāks. 
Principiālie risinājumi:
· attālināta silto grīdu apkures / dzesēšanas / karstā ūdens sagatavošanas, vadīšana;
· silto grīdu apkures sistēmas darbība;
· grīdu dzesēšana;
· pieplūdes gaisa pēcsildīšana ziemas periodā;
· pieplūdes gaisa priekšdzesēšana vasaras periodā;
· apkures sistēmas statusa izsekojamība;
· attālināta un lokāla (klātienes) darba režīmu, temperatūras regulēšana;
· darba grafiku programmēšana.
Paredzēt DAIKIN Altherma 3 H MT/HT (EPRA12EW1) gaiss - ūdens siltumsūkni ar integrētu nerūsējošā tērauda 180 litru vai 230 litru vai ekvivalentu sistēmu (atkarībā no aprēķinātā cilvēku patēriņa) ūdens katlu mājas ūdens sildīšanai ar reverss funkciju, lai papildus apkurei un ūdens sildīšanai nodrošinātu arī telpu dzesēšanu. Telpu klimata kontrolēšanai izmantot Madoka tālvadības pultis DAIKIN Altherma vai ekvivalentu.
6.5. [bookmark: _ffl3vnsyjpy][bookmark: _Toc235081930]Elektroapgāde
Vispārīgās prasības
Pieslēguma elektroietaises projektēt atbilstoši AS “Sadales tīkls” izdotajiem tehniskajiem noteikumiem. Elektroapgādes tīkla pievadu objektam projektēt, pieslēguma vietas precizēšanai iesniedzot AS “Sadales tīkls” pieteikumu lietotāja elektrotīkla pieslēgumam. Nodrošināt trīsfāžu elektroapgādes pieslēgumu ar jaudu, kas atbilst ēkas paredzētajai funkcijai un plānotajai mikroģenerācijas sistēmas jaudai.
Kā papildu elektroenerģijas barošanas veidu izmantot saules paneļu sistēmu ar invertoru, kas uzstādīta atbilstoši esošajai projektējamās ēkas elektriskajai jaudai. Saules elektrostaciju projektēt un izbūvēt atbilstoši AS “Sadales tīkls” izdotajiem tehniskajiem noteikumiem mikroģenerācijai. 
Pieprasīt  LPPI “Komunālā pārvalde” tehniskos noteikumus, ja paredzēts skart pilsētas apgaismojuma stabus un elektrības kabeļus.
Zibens aizsardzība
Ēkai jānodrošina pasīvā zibens aizsardzība atbilstoši projektēšanai piemērojamo standartu prasībām. Zibens aizsardzības sistēmai jānodrošina visu konstrukciju, kas ir augstākas par jumtu, aizsardzība.
Apsildes kabeļi	
Projektēt ēkas jumta lietus ūdens savākšanas noteku un trapu apsildi. Visiem apsildes elementiem paredzēt vadību ar termoregulatoriem.
Ārējās teritorijas apgaismojums
Paredzēt ēkai pieguļošās teritorijas (zemesgabala robežās), kā arī ēkas fasāžu funkcionālo un arhitektonisko izgaismošanu, nodrošinot atbilstošu apgaismojumu arī diennakts tumšajā laikā. Apgaismes ķermeņiem jābūt ar atbilstošu IP aizsardzību. Ja tie tiks paredzēti viegli sasniedzamā vietā, tad tiem ir jāparedz pretdemolēšanas pasākumi. Ārējās teritorijas un fasādes apgaismojuma vadību jāprojektē un jānodrošina tā darbība automātiskajā režīmā, kā arī, jāparedz manuālu vadību no ēkas iekšpuses. Lai projektētu un nodrošinātu pilnībā automātisku ārējās teritorijas un fasādes apgaismojuma darbību, paredzēt krēslas slēdzi (mēra reālo āra apgaismojuma līmeni luksos, nodrošina, ka gaismas ieslēgsies tad, kad satumsīs (neatkarīgi no sezonas vai mākoņainības) un astronomisko taimeri (vadās pēc reālajām ģeogrāfiskajām koordinātām un zina precīzu saullēkta / saulrieta laiku katrā gada dienā). Paredzēt DALI (Digital Addressable Lighting Interface) vai ekvivalentu protokolu ēkas fasādes un āra izgaismošanai, nodrošinot katram prožektoram savu “adresi”, ļaujot tos brīvi programmēt, dimēt (mainīt spilgtumu) un grupēt programmā, nemainot fizisko kabeļu savienojumus. Fasādes un teritorijas gaismekļiem jābūt aprīkotiem ar DALI vai ekvivalentu saderīgu LED draiveri (barošanas bloku). Teritorijas apgaismojuma kalkulācijās ņemt vērā paredzamo zemesgabalam piegulošo ielu apgaismojumu.
Fasādes apgaismojumam paredzēt sekojošu darbības režīmus, papildus divos sezonas režīmos – ziema un vasara:
· no saulrieta līdz plkst. 23:00: fasādes dekoratīvie prožektori un akcentu gaismas deg uz 100 % spilgtumu, izceļot ēkas arhitektūru. Teritorijas celiņi – 70 %, ziema: ziemas sezonas laiku, piemēram, vakarā no 17:00 un no rīta attiecīgi citu laiku, piemēram 8:00;
· nakts, no plkst. 23:00 līdz plkst. 05:00: fasādes dekoratīvais apgaismojums pilnībā izslēdzas vai samazinās līdz 10 % (tikai orientācijai). Teritorijas apgaismojums tiek aptumšots līdz 20 %. Ja kāds sensors detektē kustību pie vārtiem, konkrētās zonas gaismekļi nemanāmi (piemēram, 2 sekunžu laikā) paceļ spilgtumu līdz 100 % un pēc tam atkal nodimējas;
· rīts, no plkst. 05:00 līdz saullēktam: apgaismojums atgriežas drošā darba režīmā (piemēram, 50 % spilgtumā) un izslēdzas, tiklīdz DALI krēslas sensors fiksē dienas gaismu.
Fasādes izgaismošanai paredzēt LED gaismekli Venta Outdoor ar DALI saderīgu barošanas bloku vai ekvivalentu gaismekli un sistēmu.
6.6. [bookmark: _46q7fp2e8kld][bookmark: _Toc235081931]Vājstrāvu sistēmas
Būvprojektā paredzēt elektronisko sakaru tīklus (EST), nodrošinot ēkas pilnvērtīgu funkcionalitāti, datu pārraides un sakaru pakalpojumu pieejamību atbilstoši mūsdienu prasībām un spēkā esošajiem normatīvajiem aktiem. 
7. [bookmark: _jihwowc4o4t7][bookmark: _Toc235081932]Iekšējie inženiertīkli
7.1. [bookmark: _kj8jzgm527fi][bookmark: _Toc235081933]Projektēšanas kritēriji un nosacījumi
Būvprojekta sadaļas jāizstrādā, pamatojoties uz Latvijas Republikā spēkā esošiem normatīviem un projekta pārējo daļu risinājumiem. Inženiertīklu daļas savstarpēji saskaņot.
Projekta autoram jāgarantē, ka piedāvātās un projektētās sistēmas un iekārtas ir ietvertas pilnā komplektācijā, un tās nodrošinās būvobjektā nepieciešamos ūdens apgādes, kanalizācijas un siltumapgādes apjomus. Projekta autors ir atbildīgs par minēto sistēmu un iekārtu pareizu izvēli, aprēķiniem un funkcionālo atbilstību, kā arī situācijai atbilstošiem risinājumiem. Ieprojektētajiem materiāliem, iekārtām un agregātiem ir jābūt ar CE atbilstības marķējumu.
Būvprojekta sastāvā, kā minimums, iesniegt:
· rasējumu saraksts;
· atbildīgo organizāciju tehniskos noteikumus;
· paskaidrojuma rakstu, kur aprakstīts visu sistēmu principiālais risinājums, iekārtu īss raksturojums, darbības principi, aprēķinu veikšanas metodes, pieņemtie aprēķinu parametri un gala produkts, kas tiks nodrošināts realizējot šo projektu;
· visu iekārtu galvenie tehniskie raksturojumi;
· sistēmu shēmas, plāni un griezumi, kā arī sarežģītu vietu mezglu zīmējumi;
· specifikācijas;
· visu ieprojektēto iekārtu rūpnīcu ražotāju tehnisko raksturojumu izdrukas;
· pielietoto iekārtu un materiālu pases, sertifikāti, katalogi vai cita tehniska dokumentācija, kas ļauj spriest arī par vizuālo izskatu un redzamo izstrādājumu krāsu, parametriem un darbības principiem.
7.2. [bookmark: _6um5ui412z9d][bookmark: _Toc235081934]Ūdensapgāde un kanalizācija
Projektēšanas kritēriji un nosacījumi
Ēkām projektējamas šādas sistēmas:
· aukstā ūdens apgādes sistēma;    	
· karstā ūdens un karstā ūdens cirkulācijas sistēma;
· saimnieciskās kanalizācijas sistēma;
· lietus kanalizācijas sistēma (no ēkas jumtiem, ārējiem kājslauķiem).
Principiālie risinājumi  
Ēkas iekšējā ūdensvada sistēma tiek projektēta kā sadalīta sistēma, strikti nodalot dzeramā ūdens un tehniskā (lietus) ūdens maģistrāles. Visas sanitārās un virtuves ūdens ietaises ir aprīkotas ar efektīvu ūdensapgādes aprīkojumu. Aukstā ūdens apgādes sistēmai paredzēt automatizētu attālinātu ūdens skaitītāju nolasīšanu ar pilnīgu pārredzamību, reāllaika kontroli un atbilstību ES enerģijas normām.
Cauruļvadu diametri izvēlēti pamatojoties uz hidraulisko aprēķinu. Karstā ūdens sistēmu projektēt ar nepārtrauktu cirkulāciju izmantojot cirkulācijas sūkni. Visi projektā paredzētie cauruļvadi, veidgabali un noslēgarmatūra ir sertificēti saskarsmei ar dzeramo ūdeni, ir korozijizturīgi (piemēram, daudzslāņu cauruļvadi) un neietekmē ūdens garšu vai smaržu. Visi iekšējie ūdensvada maģistrālie cauruļvadi un stāvvadi izolēti ar rūpnieciski ražotām siltumizolāciju čaulām. 
Saimnieciskās kanalizācijas un lietus kanalizācijas sistēmas projektēt kā pašteces sistēmas, pēc iespējas izvairoties no notekūdeņu pārsūknēšanas nepieciešamības. Pašteces cauruļvadu kritums nedrīkst būt mazāks par Latvijas Būvnormatīvā noteikto minimālo kritumu. Vadības skapjiem jābūt izvietotiem tehniskajās telpās vai speciāli izbūvētajās grīdas vai sienu nišās un tiem jābūt ērti pieejamiem apkalpošanai.
Saimnieciskās kanalizācijas stāvvadus un pieslēgumus jāizvieto šim nolūkam paredzētās šahtās vai sienu konstrukcijā. Uz stāvvadiem jāparedz revīzijas lūkas. Tās jāizvieto apkalpojošajam personālam ērti pieejamās vietās. Nepieciešamības gadījumā stāvvadiem jāparedz skaņas izolācija.
Visai kanalizācijas sistēmai ēkās, iespēju robežās, jāparedz dabīgā vēdināšana. Kanalizācijas cauruļvadu vēdināšanas nodrošināšanai paredz to izvadi uz ēku jumta. Stāvvadu izvietojumu saskaņot ar vēdināšanas sistēmu izvietojumu uz jumta, lai izvairītos no kanalizācijas smaku iekļūšanas svaigā gaisa ieņemšanas atvērumos. Stāvvadus, kā arī karstā un aukstā ūdensapgādes cauruļvadus paredzēt siltumizolētus, nodrošinot atbilstošu kondensāta novēršanas izolāciju.
Paredzēt kanalizācijas pieslēgumus grīdas trapiem, tai skaitā zem kājslauķu sistēmām ieejas zonās, kā arī grīdas trapus tehniskajā telpā. Nodrošināt iekšējo lietusūdens novadīšanu no ēkas jumta, paredzot apsildāmus jumta trapus. Pie ikdienā izmantojamām ieejām projektēt ārējos metāla režģa kājslauķus. Ēkas priekšpusē paredzēt ūdens ņemšanas vietas (krānus) teritorijas laistīšanas nodrošināšanai.
Lai paaugstinātu ēkas ilgtspējas rādītājus, samazinātu centralizētā dzeramā ūdens patēriņu un optimizētu lietus ūdens apsaimniekošanu pilsētas tīklos, būvprojektā paredzēt autonomu lietus ūdens savākšanas, pirmreizējās attīrīšanas un atkārtotas izmantošanas sistēmu. Savākto, filtrēto ūdeni novirzīt ēkas tualetes podu skalošanas kastes uzpildīšanai un dārza laistīšanai, nodrošinot resursu otrreizējas aprites principus. 
Sistēmas inženiertehniskais risinājums ir pilnībā automatizēts, paredzot:
· ūdens uztveršanu un mehānisku filtrāciju - nokrišņu ūdens no ēkas jumta pa vertikālajām notekcaurulēm tiek novadīts līdz pazemes inženiertehniskajam mezglam, pirms ieplūšanas akumulācijas tvertnē ūdens iziet caur augstas efektivitātes mehānisko filtru, kas atdala lapas, sūnas un cietās daļiņas (virs 100-200 mikroniem), un atdalītos netīrumus pa pārplūdes līniju automātiski novada pilsētas lietus ūdens kanalizācijas tīklā;
· akumulācijas un uzglabāšanas sistēma - attīrītais ūdens gravitācijas ceļā nonāk pazemes monolītā polimēra akumulācijas tvertnē, kura ir aprīkota ar ieplūdi, kas novērš tvertnes dibenā esošo smalko nogulšņu pacelšanos, un sifona tipa pārplūdes vārstu ar aizsardzību pret grauzējiem; 
· sūkņu stacija un viedā vadības iekārta - ēkas tehniskajā telpā tiek uzstādīts kompakts lietus ūdens izmantošanas vadības bloks, kas aprīkots ar integrētu centrbēdzes sūkni, spiediena sensoru un automātiku. Sūknis uztur pastāvīgu spiedienu tehniskā ūdensvada sistēmā, nodrošinot ūdens padevi uz WC telpām pēc pieprasījuma. 
Periodos, kad lietus ūdens līmenis akumulācijas tvertnē nokrītas zem kritiskā minimuma, sistēmas vadības blokam automātiski jāpārslēdzas uz ēkas centralizēto aukstā ūdensvada tīklu. 
7.3. [bookmark: _68gbugg3qgxl][bookmark: _Toc235081935]Apkure, ventilācija un gaisa kondicionēšana
Projektēšanas kritēriji un nosacījumi 
Būvprojekta stadijā izstrādāt risinājumus sekojošām būvprojekta sadaļām:
· apkure un siltuma apgāde (AVK-A);
· gaisa kondicionēšana (AVK-K);
· ventilācija (AVK-V).
Būvprojekta stadijā:
· veikt detalizētus aprēķinus;
· izstrādāt sistēmu plānojumu, sistēmu izometriskās shēmas, veikt sistēmu dimensionēšanu;
· izvēlēt un projektēt galvenos agregātus un iekārtas, sistēmu komponentes un ierīces;
· izstrādāt raksturīgos griezumus inženierkomunikāciju krustošanās vietās, vai sarežģītiem mezgliem tehniskajās telpās;
· izstrādāt savstarpēju inženiersistēmu izvietojuma koordināciju, lai varētu tikt veikta savietoto inženierkomunikāciju plāna izstrādi;
· sastādīt iekārtu un materiālu specifikācijas.
Projektētājam jāparedz, ka projektētās sistēmas un iekārtas ir ietvertas pilnā komplektācijā, un, lai tās nodrošinātu nepieciešamo temperatūru ēkas telpās, jāveic visi nepieciešamie aprēķini.
7.4. [bookmark: _4cyvs1hiu7c][bookmark: _Toc235081936]Apkure un siltuma apgāde (AVK-A)
Siltummezglu paredzēt tehniskajā telpā. Sistēmas pievadcauruļvadus uz silto grīdu kolektoriem paredzēt no presējamām tērauda caurulēm. Zemgrīdas apkures cauruļvadi izbūvējami no Uponor Comfort Pipe PLUS PE-Xa 16 x 2,0 caurulēm vai ekvivalentas sistēmas.
Apkures sistēmas vadību un automātiku paredzēt ar  Uponor Smatrix Pulse vai ekvivalentu sistēmu. Ēkas ūdens apsildāmās grīdas apkures sistēmas automātiskajai vadībai paredzēt Uponor Smatrix Pulse telpu temperatūras regulēšanas sistēmu vai tehniski līdzvērtīgu sistēmu, kas nodrošina individuālu telpu temperatūras regulēšanu, optimālu apkures loku darbību un energoefektīvu apkures sistēmas ekspluatāciju.
Sistēma sastāv no centrālā vadības moduļa, telpu termostatiem, kolektoru elektrotermiskajiem izpildmehānismiem (aktuatoriem) un sakaru moduļa, attālinātai sistēmas uzraudzībai un vadībai.
Katras telpas temperatūru kontrolē individuāls telpas termostats. Vadības modulis saņem signālus no termostatiem un automātiski regulē kolektorā uzstādītos aktuatorus, atverot vai aizverot attiecīgos grīdas apkures lokus atbilstoši telpas siltuma pieprasījumam.
Vadības sistēmas principiālie risinājumi:
· attālināta silto grīdu apkures / dzesēšanas / karstā ūdens sagatavošanas, vadīšana;
· silto grīdu apkures sistēmas darbība;
· grīdu dzesēšana;
· pieplūdes gaisa pēcsildīšana ziemas periodā;
· pieplūdes gaisa priekšdzesēšana vasaras periodā;
· apkures sistēmas statusa izsekojamība;
· attālināta, klātienes darba režīmu, temperatūras regulēšana;
· darba grafiku programmēšana.
Vadības sistēmai jānodrošina datu apmaiņu starp telpu regulatoriem un centrālo vadības moduli, izmantojot ražotāja paredzēto bezvadu un vadu komunikācijas risinājumu. Grīdas apkures sistēmas vadību paredzēt darbam kopā ar gaiss–ūdens siltumsūkni. Sistēmai jānodrošina apkures pieprasījuma signāla nodošanu siltuma avotam un cirkulācijas sūkņa vadību atbilstoši ražotāja tehniskajām prasībām. Paredzēt DAIKIN Altherma 3 HMT/HT (EPRA12EW1) gaiss-ūdens siltumsūkni vai ekvivalentu, ar integrētu nerūsējošā tērauda 180 litru vai 230 litru (atkarībā no aprēķinātā cilvēku patēriņa) ūdens katlu mājas ūdens sildīšanai ar reverss funkciju, kam papildus apkurei un ūdens sildīšanai jānodrošina telpas dzesēšanu. Telpu klimata kontrolēšanai izmantot Madoka tālvadības pultis DAIKIN Altherma vai ekvivalentu.
Vadības sistēmas montāža, konfigurēšana un nodošana ekspluatācijā veicama saskaņā ar Uponor tehnisko dokumentāciju un ražotāja montāžas instrukcijām.
Pēc sistēmas montāžas jāveic visu regulatoru, aktuatoru un vadības funkciju pārbaude, sistēmas iestatīšana un hidrauliskā balansēšana, nodrošinot projektā paredzēto apkures sistēmas darbību un telpu temperatūras regulēšanas precizitāti.
7.5. [bookmark: _8ssunok924d6][bookmark: _Toc235081937]Gaisa kondicionēšana (AVK-K)
Ēkā paredzēt zemas temperatūras ūdens apsildāmo grīdas sistēmu, kas nodrošina gan telpu apkuri apkures sezonā, gan telpu dzesēšanu vasaras periodā. Sistēma paredzēta darbam kopā ar gaiss–ūdens siltumsūkni, kas nodrošina reversu darbības režīmu.
Dzesēšanas režīmā pa grīdas apkures kontūriem tiek vadīts atdzesēts siltumnesējs, absorbējot siltumu no telpām un nodrošinot vienmērīgu starojuma dzesēšanu.
Grīdas dzesēšanas sistēmas vadību nodrošina Uponor Smatrix Pulse vai tehniski līdzvērtīgu automatizācijas sistēma, kas automātiski pārslēdz apkures un dzesēšanas režīmus atbilstoši siltuma avota darbības režīmam un telpu temperatūras pieprasījumam.
Vadības sistēmai jānodrošina:
· automātisku pārslēgšanos starp apkures un dzesēšanas režīmu;
· individuālu telpu temperatūras regulēšanu;
· grīdas apkures / dzesēšanas kontūru vadību ar elektrotermiskajiem izpildmehānismiem;
· telpu temperatūras stabilizēšanu atbilstoši lietotāja iestatījumiem;
· energoefektīvu siltumsūkņa darbību.
Lai novērstu kondensāta veidošanos uz grīdas virsmām, vadības sistēmai paredzēt rasas punkta kontroli. Pie paaugstināta gaisa relatīvā mitruma vai rasas punkta sasniegšanas, dzesēšanas jaudai automātiski jāsamazinās vai dzesēšanas režīms īslaicīgi tiek apturēts, nodrošinot drošu sistēmas ekspluatāciju.
Grīdas dzesēšana ir paredzēta komforta nodrošināšanai un nav paredzēta telpu straujai atdzesēšanai. Sistēmai jānodrošina vienmērīgu temperatūras pazemināšanu telpās, samazinot pārkaršanas risku vasaras periodā, vienlaikus, saglabājot zemu elektroenerģijas patēriņu salīdzinājumā ar tradicionālajām gaisa kondicionēšanas sistēmām.
Projektējot grīdas dzesēšanas sistēmu, jāievēro ražotāja tehniskās prasības, kā arī jāparedz telpu ventilācijas sistēma ar mitruma kontroli, lai nodrošinātu optimālus ekspluatācijas apstākļus un novērstu kondensāta veidošanās risku.
Ņemot vērā, ka projektā paredzēta reversa siltumsūkņa darbība, ventilācijas sistēmā uzstādīt arī ūdens dzesēšanas kaloriferu, kas vasaras periodā nodrošinās pieplūdes gaisa dzesēšanu samazinot telpu dzesēšanas slodzi.
7.6. [bookmark: _xbnviodzir7t][bookmark: _Toc235081938]Ventilācija (AVK-V)
Projektēt atbilstoši Ministru kabineta 16.06.2015. noteikumiem Nr.310 “Noteikumi par Latvijas būvnormatīvu LBN 231-15 “Dzīvojamo un publisko ēku apkure un ventilācija.” Ēkā paredzēta mehāniskās pieplūdes un nosūces ventilācijas sistēma ar augstas efektivitātes siltuma atgūšanu (rekuperāciju ≥ 85 %), kas nodrošina normatīvajām prasībām atbilstošu gaisa apmaiņu, augstu iekštelpu gaisa kvalitāti un energoefektīvu ēkas ekspluatāciju. Gaisa kvalitātes kategoriju ne zemāku par SUP4, pieņemot, ka āra gaisa kvalitātes ODA klase ir 3. Pārējām telpu grupām norāda gaisa kvalitātes kategoriju atbilstoši to funkcijām, saskaņā ar standartā LVS EN 16798-3:2018/NA:2020 “Ēku energoefektivitāte”.
Ēku ventilācija. 3. daļa: Nedzīvojamās ēkas. Ventilācijas sistēmā paredzēt automātisku relatīvā gaisa mitruma un ogļskābās gāzes (CO2) koncentrācijas kontroli telpās. Vadības sistēma, izmantojot telpās un ventilācijas iekārtā integrētos mitruma un (CO2) sensorus, nepārtraukti uzrauga iekštelpu relatīvo mitrumu un ogļskābās gāzes koncentrāciju gaisā automātiski pielāgojot ventilācijas intensitāti. Pie paaugstināta relatīvā gaisa mitruma vai ogļskābās gāzes (CO2) koncentrācijas telpā, ventilācijas iekārta automātiski palielina nosūces un pieplūdes gaisa daudzumu. Pie zemāka mitruma vai ogļskābās gāzes (CO2) koncentrācijas telpā ventilācijas intensitāte tiek samazināta līdz ekonomiskajam režīmam, nodrošinot optimālu enerģijas patēriņu. (CO2) sensori (kombinācijā ar temperatūras / mitruma sensoriem) tiek paredzēti visās galvenajās uzturēšanās telpās.
Ventilācijas sistēmai jādarbojas kopā ar zemas temperatūras grīdas apkures un grīdas dzesēšanas sistēmu. Mitruma kontroles funkcija ir būtiska grīdas dzesēšanas režīmā, jo tā palīdz uzturēt relatīvo gaisa mitrumu pieļaujamās robežās un samazina kondensāta veidošanās risku uz grīdas virsmām.
Gaisa vadi un veidgabali
Paredzēt rūpnieciski ražotus cinkotā skārda gaisa vadus un to veidgabalus.
Nav pieļaujams pielietot gofrētos un lokanos gaisa vadus (izņēmuma gadījumos, kur nav iespējami citādāki pievienojumi. Lokano gaisa vadu garums nedrīkst pārsniegt 0.5÷1,0 m un tie ir jāpievieno ar savilcēm).

Iekārtas izpildījums
Pieplūdes - nosūces iekārta iekštelpu izpildījumā ar augstas efektivitātes rotējošo rekuperatoru, siltuma un aukstuma apsaisti ventilācijas iekārtai nodrošināt ar siltumsūkni. Ņemot vērā, ka projektā paredzēta reversa siltumsūkņa darbība, ventilācijas sistēmā uzstādīt arī ūdens dzesēšanas kaloriferu, kas vasaras periodā nodrošinās pieplūdes gaisa dzesēšanu samazinot telpu dzesēšanas slodzi.
Iekārta komplektēta ar rūpnīcā uzstādītu vadības un automātikas bloku un iznesamo displeju Navipad.
Iekārta piegādājama vienā blokā. Iekārtas darbības kontroli un vadību nodrošina rūpnīcā uzstādīts vadības un automātikas bloks.
Iekārtas vadība:
· Katras telpas energoefektivitātes paaugstināšanai un mainīga gaisa daudzuma nodrošināšanai, telpu pieplūdes un nosūces gaisa vados tiek uzstādīti VAV (Variable Air Volume) vārsti, kas nodrošinās automatizētu gaisa plūsmas regulēšanu katrā zonā atsevišķi, reaģējot uz reālo telpu noslodzi un mikroklimata parametriem, vārsti tiek vadīti ar konkrētās telpas CO₂ un mitruma sensoru palīdzību.
· Telpā pieaugot cilvēku skaitam vai mitrumam, attiecīgās telpas vārsti automātiski atveras, palielinot svaigā gaisa pieplūdi.
· Tukšajās telpās vārsti aizveras līdz minimālajam higiēniskajam gaisa apjomam.
· Ventilācijas iekārta (Komfovent Verso vai ekvivalenta) automātiski mēra spiedienu maģistrālajos gaisa vados un pielāgo ventilatoru apgriezienus kopējam ēkas pieprasījumam, nodrošinot maksimālu energoefektivitāti.
· Ventilācijas iekārtas ieslēgšana un izslēgšana pēc pieprasījuma vai ieprogrammēta laika grafika un automātiskās darbības nodrošināšana saskaņā ar projekta rādītājiem.
· Gaisa daudzuma regulēšana.
· Pastāvīga gaisa daudzuma uzturēšana atbilstoši projekta rādītājiem.
· Iekštelpu relatīvo mitruma un ogļskābās gāzes koncentrācijas kontrole un vadība.
· Gaisa temperatūras nolasīšana gaisa ieņemšanas pusē, pirms un pēc siltuma atgūšanas, pieplūdes un nosūces gaisa vados.
· Pieplūdes gaisa temperatūras automātiska regulēšana.
· Filtru piesārņojuma indikācija.
· Pieplūdes gaisa temperatūras indikācija;
· Avārijas vai iekārtas darbības kļūdu indikācija un izziņošanas signāls.
· Kalorifera aizsardzība.
· Automātiska iekārtas darbības pārtraukšana iespējamā ugunsgrēka gadījumā pēc UAS trauksmes signāla saņemšanas.
· Automātiska darbības atsākšana pēc UAS trauksmes atcelšanas.
· Attālināta piekļuve no aplikācijas datu nolasīšanai un iekārtas vadībai.
Gaisa apstrādes iekārtas darbības ražība no 20 % - 100 %. Gaisa apstrādes iekārtas vadības kontroles elementi tiek uzstādīti tehniskajā telpā. Ventilācijas iekārtu paredzēts izmantot apkalpojamo telpu darba laikā. Gaisa apstrādes iekārtām jāveic trokšņu un vibrāciju aizsardzības risinājumus, lai troksnis un vibrācijas no iekārtām netraucētu ēkas lietotājiem ekspluatācijas laikā.
Gaisa sadale
Āra gaisa ieņemšana caur āra gaisa resti ēkas fasādē. Gaisa izvadīšana atmosfērā caur gaisa izmešanas resti ēkas fasādē vai jumta konstrukcijā integrētu gaisa izmešanas uzgali. Telpu gaisa pieplūde caur iebūvētiem gaisa sadalītājiem, nodrošinot vienmērīgu gaisa plūsmas sadali telpā. 
Gaisa nosūce caur perforāciju piekaramo griestu zonā vai nosūces difuzoriem.
UGD signalizācija
Nodrošināt iekārtas darbības pārtraukšanu pēc trauksmes signāla saņemšanas no ugunsdzēsības signalizācijas, automātiska darbības atsākšana pēc UAS trauksmes atcelšanas
Ventilācijas sistēmas gaisa vadi izolējami atbilstoši to funkcijai, novietojumam un projektētajiem ekspluatācijas apstākļiem. 
Paredzēt Komfovent Verso Standard R 1200 vai ekvivalentu, redzamos cauruļvadus, izolāciju krāsot melnu (RAL 9005).
7.7. [bookmark: _Toc235081939]Elektroapgāde
Projektēšanas kritēriji un nosacījumi
Sistēmu projektēt atbilstoši LR spēkā esošajiem normatīvajiem dokumentiem.         	
Iekšējā elektroapgādes sistēmā ietilpst:
· ēkas galvenā elektrosadalne;
· pārsprieguma aizsardzības sistēma;
· iekšējie maģistrālie tīkli;
· sadalnes;
· apgaismojums;
· kontaktu tīkls.
Elektroapgādes tīkla parametrus precizēt būvprojekta izstrādes laikā. Visām sistēmas iekārtām un elementiem jābūt savstarpēji savietojamiem.
Iekšējie maģistrālie tīkli
Kabeļu maģistrāļu šahtas jāprojektē virs piekārtajiem griestiem. Elektroapgādes sistēmas līdz darba vietām ir jāparedz iemontēt sienās vai pie sienām piestiprinātos kabeļu plauktos virs piekārtajiem griestiem. Paredzēt vismaz 1 dubulto rozeti uz katriem 3-4 sienas metriem. Nodrošinot visu tehnoloģisko, biroja un saimniecisko iekārtu pieslēgšanu atbilstoši telpu funkcionālajam plānojumam un ergonomikas prasībām. Projektā jānovērš nepieciešamība pēc pagaidu pagarinātāju lietošanas ēkas ekspluatācijas laikā. 
Avārijas apgaismojuma tīkla līnijas ir jāparedz atdalītas no parastajām elektroapgādes līnijām. Ugunsaizsardzības sistēmām jāparedz elektroapgādes kabeļi ar ugunsizturīgu izolāciju.
Būvprojektā ir jāparedz ugunsdrošības zonu hermetizēšana. Vietās, kur elektrokabeļi šķērso ugunsdrošās būvkonstrukcijas, jāparedz ugunsdrošus blīvējumus ar ugunsizturību ne mazāku par šķērsojamas būvkonstrukcijas ugunsizturību, izmantojot sertificētus materiālus un paņēmienus.  
Elektrosadalnes skapji
Jāprojektē moduļa tipa metāla skapji ar noslēdzamām durvīm. Aizsardzības pakāpe – IP 20 biroju telpās (zem apmetuma), tehniskās un mitrās telpās – IP 54 (virs apmetuma).
Sadalņu skaits, to novietojums, tips un maģistrālo kabeļu skaits no galvenās sadales paredzams atbilstoši stāva telpu izkārtojumam, to funkcijām un tajā izvietotajām iekārtām.
Projektējot sadales ir jāparedz 25 % rezerve gan jaudas ziņā, gan telpas ziņā. Veicot iekšējās elektroapgādes sistēmas projektēšanu, jāparedz 25 % rezerve jaudas palielināšanas gadījumam. Šai prasībai jāattiecas uz visiem iekšējās elektroapgādes kabeļu šķērsgriezumu aprēķiniem un montāžu, kā arī uz kabeļu sistēmas kanalizāciju un rezerves grupu daudzumu sadalnes skapjos. Sadalnes ir jāaprīko ar iespēju monitorēt katru pieslēguma vietu izmantojot piemēram Schneider Electric PowerLogic™ PowerTag vai ekvivalentus bezvadu elektroenerģijas sensorus.
Skaitītājam jāatrodas galvenajā sadalnē. Sadalnēm publiski pieejamās telpās jābūt slēdzamām.
Apgaismojums
Projektā paredzēt energoefektīvu, vadāmu un normatīvajām prasībām atbilstošu iekšējā apgaismojuma sistēmu, izmantojot LED tehnoloģijā balstītus gaismekļus ar digitālās vadības iespēju, nodrošinot  katram gaismeklim savu “adresi”, kas ļauj to precīzi kontrolēt ar datoru, sensoriem vai viedierīcēm.
Apgaismojuma līmeni projektēt atbilstoši MK noteikumiem Nr.359 “Darba aizsardzības prasības darba vietās”, avārijas apgaismojumu atbilstoši  LVS EN 1838.
Visām ēkā paredzamajām iekārtām ir jāatbilst A+ vai labākai elektrības energoefektivitātes klasei.
Vienā telpā esošiem apgaismes ķermeņiem stilistiski ir jābūt savstarpēji saskaņotiem. Konkrētus apgaismes ķermeņu tipus jāizvēlas būvprojekta izstrādes gaitā, apgaismes ķermeņu tips jāsaskaņo ar Pasūtītāju.
Evakuāciju izeju apgaismošanai jāparedz apgaismes ķermeņi, kuru darbību pēc elektroapgādes atslēgšanas vienu stundu nodrošina iebūvēts akumulators.
Apgaismes ķermeņa IP līmeni nosaka saskaņā ar normatīvu prasībām. Tehniskajās telpās un telpās ar mitruma vidi ir jāuzstāda apgaismes ķermeņi ar IP44 aizsardzības klasi.
Telpās, kur apgaismes ķermeņu skaits pārsniedz četrus, paredzēt apgaismojuma ieslēgšanu pa atsevišķām grupām.
Apgaismes vadības ierīces projektēt ievērojot sekojošas prasības:
1. Reti apmeklētās telpās apgaismojums jākontrolē ar klātbūtnes sensoru, kas izslēdz apgaismojumu pēc tam, kad telpa ir tukša, ja vien nav apdraudēta drošība vai drošums.
2. Apgaismojuma vadībai telpās ar sānu logiem jābūt sadalītai tā, lai apgaismojuma rindas, kas ir paralēli tuvāk logam, varētu izslēgt atsevišķi.
3. Apgaismojumam telpās, kur pieejama dienasgaisma jāierīko automātiskās vadības ierīces, kas reaģē uz dienasgaismu (ar slēdžiem, apgaismojuma regulatoru).
4. Apgaismojumam jābūt regulējamam automātiski, lai apgaismes ierīču ekspluatācijas sākumā, kad lampas un apgaismes ierīces ir tīras un spožas, apgaismojumam var regulēt intensitāti, nodrošinot vienmērīgu apgaismotību.
Iekšējā apgaismojuma vadībai paredzēt izmantot DALI vai līdzīgu ekvivalentu sistēmu. Katram gaismeklim jāparedz unikāla DALI adrese, nodrošinot:
· individuālu gaismekļu vadību;
· gaismekļu grupēšanu (loģiskās grupas);
· apgaismojuma regulēšanu (dimēšana 0 – 100 %);
· automātiski regulējamu gaismas intensitāti atkarībā no ārējā (dabīgā) apgaismojuma, paredzot atbilstošus sensorus un vadību.
Iekštelpu apgaismojumam paredzēt izmantot 48V magnētisko sliežu sistēmu ar DALI vadību vai līdzīgu ekvivalentu sistēmu. Gaismekļi stiprināmi pie sliedes ar magnētisku savienojumu, nodrošinot to ātru pārvietošanu un nomaiņu bez instrumentiem. Visiem gaismekļiem jābūt aprīkotiem ar DALI vai DALI‑2 (vai līdzīgu ekvivalentu sistēmu) saderīgu LED draiveri, nodrošinot individuālu adresāciju, dimēšanu un integrāciju kopējā apgaismojuma vadības sistēmā. Telpās ar DALI apgaismojuma vadību (vai līdzīgu ekvivalentu sistēmu) gaismekļu ieslēgšana un regulēšana jārealizē, izmantojot DALI (vai līdzīgu ekvivalentu sistēmu) saderīgas vadības ierīces (pogas, sensorus vai vadības paneļus). Paredzēt kustības un klātbūtnes sensorus telpās ar neregulāru izmantošanu (piemēram, WC, palīgtelpās, noliktavās).
Galvenajās telpās paredzēt Maytoni EXILITY Track Spotlight (Points DALI-2) vai ekvivalentus gaismekļus. Gaismekļu kalpošanas ilgums: ≥50 000 h. Apgaismojuma elementi tehniskajās telpās, sanitārā zonā LEDVANCE Downlight Comfort, IP54 vai ekvivalentus gaismekļus.
Apgaismojuma sistēmas vadībai telpās jāparedz racionāls un ergonomisks slēdžu un pārslēdžu izvietojums, nodrošinot iespēju ērti ieslēgt un izslēgt gaismu no dažādām telpas vietām. 
Pārsprieguma aizsardzības sistēma
Nodrošināt elektriskā potenciāla izlīdzināšanas pasākumus. Metāla konstrukcijas, kabeļu plauktus, iekārtu korpusus, ventilācijas gaisa vadus, kondicionēšanas, siltumapgādes, ūdensapgādes un kanalizācijas cauruļvadus, kā arī citas vadošas konstrukcijas paredzēt savienotas ar zemējuma kontūru. 
Katrā datu tīkla stāvu sadalnes telpā paredzēt ekvipotenciālo kopni, to savienojot ar zemējuma kontūru.
Sazemējuma tīkli
Visas ēkās ienākošo ārējo komunikāciju tīklu (ūdensapgāde, siltumapgāde, vēdināšana, spēka un vājstrāvas kabeļi) ārējās metāliskās daļas jāpieslēdz pie sazemējuma kopnēm. Ēku metāla konstrukcijas, kabeļu plauktus, vēdināšanas sistēmas elementus u.c. tehnoloģisko iekārtu metāla elementi ir jāsazemē. Gaisa vadiem un iekārtām ir jābūt sazemētām.
Visā objektā paredzēt vienota ražotāja un saderīgas sistēmas instalācijas materiālus – elektroinstalācijas kontaktligzdas, slēdžus, pārslēdžus un vājstrāvas ligzdas, piemēram Schneider Electric New Unica sērijas vai ekvivalentu sistēmu. Visiem lokālajiem vadības aparātiem un spēka ligzdām jābūt izpildītām vienotā dizaina un krāsu sērijā, nodrošinot vizuālu integritāti visā ēkas apjomā. 
7.8. [bookmark: _3wx3qeltmf7h][bookmark: _Toc235081940]Elektronisko sakaru sistēmas
Automātiskā ugunsgrēka atklāšanas un trauksmes signalizācijas sistēma
Ēkā nepieciešams paredzēt automātisko ugunsgrēka atklāšanas un trauksmes signalizācijas sistēmu.
Automātiskās ugunsgrēka atklāšanas un trauksmes signalizācijas sistēmu projektē un ierīko visās telpās (izņemot sanitāros mezglus).
Ēkā paredzēt adrešu–analogo ugunsgrēka atklāšanas un trauksmes signalizācijas sistēmu ar dūmu detektoriem. Visas sistēmas iekārtām un elementiem jābūt savstarpēji savienojamiem. Sistēmas uztveršanas un kontroles paneli paredzēt katla telpā / zonā, precizējot būvprojekta izstrādes gaitā. Uztveršanas un kontroles panelī paredzēt akumulatoru baterijas, kas nodrošina paneļa darbību 72 stundu laikā elektroapgādes pārtraukšanas gadījumā.
Nostrādājot automātiskajai ugunsgrēka atklāšanas un trauksmes signalizācijas sistēmai, jāparedz:
· atslēgt mehāniskās ventilācijas iekārtas (izņemot dūmu un karstuma kontroles iekārtas);
· nodrošināt evakuācijas durvju atbloķēšanu, kuras aprīkotas ar piekļūšanas kontroles iekārtām (ja šīm durvīm nav paredzēta brīva atvēršanas iespēja evakuācijas virzienā bez atslēgas).
Ugunsgrēka detektorus izvieto arī virs piekārtajiem griestiem, ņemot vērā ugunsgrēka izcelšanas iespēju tajos, kā arī elektrokabeļu u.c. iekārtu skaitu un izvietojumu.
Apsardzes signalizācijas sistēma
Paredzēt apsardzes signalizācijas sistēmu ar iespēju nodrošināt trauksmes signāla pārraidi uz apsardzes/dežuranta pulti (precizējams būvprojekta izstrādes gaitā) un apsardzes pakalpojuma sniedzēja diennakts apsardzes pulti.
Apsardzes signalizāciju nodrošināt ar signāla devējiem – kustības sensoriiem (antimasking) un glass break tipa detektoriem (stikla plīšanas detektori). Kustības sensoru skaits jānosaka būvprojekta izstrādes laikā. “Glass break” tipa detektori (stikla plīšanas detektori) jāparedz uz visām ēkas stiklotajām virsmām. Visiem drošības sistēmu sensoriem ir jābūt adrešu tipa. Visas drošības sistēmas iekārtas un elementus ir jāprojektē savstarpēji savienojamus.
Ēkas iekštelpu un teritorijas apgaismojumu integrēt ar apsardzes signalizācijas sistēmu, nodrošinot, ka signalizācijas nostrādes gadījumā automātiski tiek ieslēgts viss apgaismojums.
Video novērošanas sistēma
Paredzēt ēkas iekštelpu un teritorijas videonovērošanas sistēmu ar digitālo videoieraksta iekārtu, kurai nodrošināma iespēja pieslēgt līdz 10 IP kamerām. Videonovērošanas sistēmu integrēt ar apsardzes signalizācijas sistēmu. 
Kameru attēlu kvalitāte līdz 8.0 Megapixel, divpusēju audio komunikācija reāllaika sarunai  (iebūvēts mikrofons un skaļrunis), kamera var pārslēgties starp melnbaltu un krāsainu nakts redzamību, nodrošinot pilnkrāsu notikumu videoierakstus, manuālu sirēnas un prožektora ieslēgšanas / izslēgšanas  režīmu, kameru ierakstu arhīvs jānodrošina līdz 7 diennaktīm. Visiem risinājumiem jānodrošina centralizēta ierakstu glabāšana un attālināta piekļuve. Ēku fasādē un ēkas iekštelpām kopā paredzēt vismaz 8 kameras. Viena no kamerām ir ar cilvēku skaitīšanas funkciju pie galvenās ieejas, lai nodrošinātu precīzu apmeklētāju plūsmas uzskaiti (ieeja / izeja). Kamerai jānodrošina statistikas datu uzkrāšana (piemēram, dienas un stundu griezumā) un eksporta iespējas analīzei.
Datu tīkli
Projektā jāparedz bezvadu datu tīkla (Wi‑Fi) infrastruktūra, nodrošinot kvalitatīvu un nepārtrauktu pārklājumu publiskajās un darba telpās. Wi‑Fi piekļuves punktu (Access Point) izvietojums jāprojektē  bez signāla pārklāšanās traucējumiem un “aklajām zonām”. Piekļuves punktiem jāatbalsta mūsdienu bezvadu standarti, nodrošinot pietiekamu datu pārraides ātrumu un vienlaicīgu lietotāju skaitu.
Visiem Wi‑Fi piekļuves punktiem jābūt pieslēgtiem pie strukturētā datu tīkla ar kabeļa barošanu un datu pārraidi, nodrošinot vienkāršu uzstādīšanu un uzturēšanu. Jāparedz centralizēta bezvadu tīkla pārvaldība, kas ļauj konstatēt traucējumus, pārvaldīt lietotājus un konfigurēt tīkla parametrus. Projektā jāparedz atsevišķu bezvadu tīklu dažādām lietotāju grupām, piemēram, darbiniekiem, viesiem un tehniskajām sistēmām.
Wi‑Fi tīklam jānodrošina atbilstoši drošības mehānismi, kā arī lietotāju autentifikācijas iespējas. Piekļuves punktu skaits un izvietojums jāizvēlas atbilstoši telpu platībai, sienu materiāliem un paredzamajai lietotāju slodzei. Jānodrošina iespēja paplašināt bezvadu tīklu nākotnē, nemainot pamata infrastruktūru. Sistēmai jānodrošina stabila darbība arī pie paaugstinātas lietotāju aktivitātes un jābūt integrētai kopējā datu tīkla arhitektūrā.
Projektā visām inženiertehniskajām un darba vietu iekārtām jānodrošina stabils datu tīkla pieslēgums, izmantojot kabeļu sistēmu (ne zemāk kā Cat6). Datu kabeļa pieslēgums jānodrošina tādām iekārtām kā siltumsūknim, silto grīdu kolektoru vadības sistēmai, ventilācijas un klimata kontroles iekārtai, nodrošinot to attālinātas uzraudzības un vadības iespējas. Tāpat datu pieslēgums jāparedz darba vietu aprīkojumam, tostarp datoriem, printeriem un citām biroja iekārtām. Tīkla infrastruktūru izbūvēt ar rezervi turpmākai paplašināšanai un papildu iekārtu pieslēgšanai.
Apskaņošana
Ēkā paredzēta zemsprieguma telpu apskaņošanas sistēma, kas nodrošina fona mūzikas atskaņošanu koplietošanas telpās, balss paziņojumu pārraidi un informācijas izziņošanu atsevišķās ēkas zonās. Apskaņošanai jānodrošina vienmērīgu un kvalitatīvu skaņas izplatīšanu visā telpu apjomā, kā arī jānodrošina iespēju vienlaicīgi atskaņot dažādu audio saturu vai pilnībā atslēgt skaņu atsevišķās telpu grupās veidojot atsevišķas skaņu zonas un skaļuma līmeņus. Skaļruņu (skandu) skaits un izvietojums jānosaka, ņemot vērā telpu platību, griestu augstumu, akustiskās īpašības un telpu funkcionalitāti, nodrošinot vienmērīgu skaņas segumu bez pārklāšanās un trokšņu kropļojumiem. Papildus jānodrošina skandas ēkas ārpusē pa perimetru, ar iespēju tās darbināt neatkarīgi un kopā ar iekštelpu skaņu.
Skaļruņus ieteicams izvietot griestos vai pie sienām, vienmērīgi sadalot pa zonām, lai nodrošinātu skaidru runas un fona mūzikas atskaņošanu.
Skaļruņi pieslēdzami centrālajam pastiprinātājam vai daudzzonu audio vadības iekārtai, nodrošinot iespēju regulēt skaļumu un izvēlēties audio avotu atsevišķām zonām, telpām. Paziņojumu veikšanai paredzēt iespēju pieslēgt pārnēsājamu (portatīvu) mikrofonu.
Sistēmai jānodrošina iespēja atskaņot audio saturu no mobilajām ierīcēm, izmantojot Bluetooth, AirPlay vai citu līdzvērtīgu bezvadu tehnoloģiju, kā arī integrāciju ar ēkas lokālo datortīklu. Apskaņošanas sistēmai paredzēt interneta straumēšanu, attālinātu vadību vai integrāciju ar citām sistēmām un datu tīkla pieslēgumu ar kabeli (Ethernet).
Apskaņošanas sistēmas sastāvā paredzēt:
· 8× griestu skaļruņi (Bosch LBC 3090/01 vai ekvivalentu, jauda: 6–10 W uz skandu);
· 1× 100V daudzzonu Bosch PLM-4P125 vai ekvivalents pastiprinātājs;
· 1- 3 × audio avota ierīce (ar tīkla pieslēgumu, ja nepieciešams);
· kabeļu infrastruktūra.
8. [bookmark: _kt00br25bt5d][bookmark: _Toc235081941]Ēkas energoefektivitāte
Projektēšanu veikt balstoties uz MK noteikumiem Nr.280 “Noteikumi par Latvijas būvnormatīvu LBN 002-19 “Ēku norobežojošo konstrukciju siltumtehnika””, spēkā 01.01.2020., MK noteikumiem Nr.310 “Noteikumi par Latvijas būvnormatīvu LBN 231-15 “Apsilde un ventilācija”, spēkā no 16.06.2015.
Projektā paredzēt ēkas konstrukciju risinājumus, izmantojot līmēta koka (CLT/GLT) paneļus, kas nodrošina augstu energoefektivitāti un ilgtspēju. CLT/GLT konstrukcijām raksturīga laba siltumizolācija un zema siltumvadītspēja, kas samazina siltuma zudumus caur norobežojošajām konstrukcijām veicinot zemāku enerģijas patēriņu ēkas ekspluatācijas laikā.
Projektējot CLT/GLT ēku, jāparedz atbilstoši siltumizolācijas slāņi, savienojumu hermetizācija, ventilācijas un apkures risinājumi, lai sasniegtu augstas energoefektivitātes prasības (piemēram, A vai A+ klasi). CLT/GLT konstrukciju izmantošana veicina arī oglekļa emisiju samazināšanu, jo koks funkcionē kā CO₂ uzkrājošs materiāls visā ēkas dzīves ciklā. Ēkai jāatbilst gandrīz nulles enerģijas ēkas rādītājiem. 
9. [bookmark: _w5dmnm27l9g2][bookmark: _Toc235081942]Vides pieejamība
Projektēšanu veikt balstoties uz MK noteikumiem Nr.693 “Būvju vispārīgo prasību būvnormatīvs LBN 200-21” un “Mapeirons” labās prakses vadlīnijām vides pieejamībā tūrisma un kultūras jomā.
Projektā jānodrošina sabiedriskās ēkas vides pieejamība visām lietotāju grupām, tostarp personām ar kustību, redzes un dzirdes traucējumiem. Ēkai jāparedz piekļuve bez arhitektoniskiem šķēršļiem, nodrošinot rampas, liftus vai citas alternatīvas pārvietošanās iespējas. Ieejām un iekšējām pārvietošanās zonām jābūt pietiekama platuma, lai nodrošinātu pārvietošanos ratiņkrēslā.
Sanitārajām telpām jābūt pielāgotām personām ar funkcionāliem traucējumiem, ievērojot normatīvajās prasībās noteiktos izmērus un aprīkojumu. Sanitārajai telpai jābūt projektētai atbilstoši vides pieejamības prasībām, nodrošinot pietiekamu manevrēšanas laukumu ratiņkrēsla lietotājiem. Sanitārajā telpā jāparedz speciāls aprīkojums, tostarp atbalsta rokturi, pielāgots sanitārtehnikas augstums un pietiekama piekļuve izlietnei. Aprīkojumam jābūt izvietotam tā, lai tas būtu ērti lietojams dažādām lietotāju grupām. Jāparedz arī vizuāli un taktili marķējumi, kas atvieglo telpas identificēšanu un atvieglo orientēšanos, kā arī pietiekams telpu apgaismojums. Visiem risinājumiem jāatbilst spēkā esošajiem pieejamības normatīviem un universālā dizaina principiem. Projektā jānodrošina, ka ēka ir droša un lietojama ikvienam sabiedrības loceklim.
10. [bookmark: _dx84v9wxd1mr][bookmark: _Toc235081943]Atkritumu apsaimniekošana
Projektēt atkritumu konteineru novietni projektējamās ēkas tiešā tuvumā. Novietni paredzēt 4 atkritumu konteineru izvietošanai atkritumu dalītai vākšanai. Paredzēt iesegtu, apjumtu un apgaismotu atkritumu glabātavu, lai ēkas lietotājiem nodrošinātu pārstrādājamu materiālu šķirošanu. Novietnes vārtu / durvju konstrukcijā paredzēt āra apstākļiem piemērotu elektromagnētisko slēdzeni (minimālais turēšanas spēks lielāku par 300-500 kg) ar pretkorozijas pārklājumu un mitruma aizsardzības klasi IP67. Pie novietnes ieejas (vandalizturīgā, IP65 izpildījumā) paredzēt karšu / piekariņu lasītāju, no iekšpuses izkļūšanu nodrošinot, nospiežot mehānisku vai skārienjūtīgu “Izejas” (Exit) pogu, kas uz laiku atvieno spriegumu magnētam.

                   Attēls Nr.3 Atkritumu novietnes vizualizācija

11. [bookmark: _vc1lz3eh8fi9][bookmark: _Toc235081944]Apdares materiāli
Izmantojamos apdares materiālus izvēlēties saskaņā ar MK noteikumiem Nr.333 “Noteikumi par Latvijas būvnormatīvu LBN 201-15 “Būvju ugunsdrošība”” un izstrādājamo Ugunsdrošības pasākumu pārskatu. Nodrošināt attiecīgo būvizstrādājumu minimālās ugunsreakcijas klases. 
Visi norādītie apdares materiāli doti kā piemēri, tos iespējams aizstāt ar analogu, saskaņojot ar Pasūtītāju.
Tabula Nr.5. Ēkas ārējās konstrukcijas materiāli
	Nr.
	Elements
	Materiāls
	Pielietojuma zona
	Krāsa
	Piezīmes

	1.
	Ēkas konstrukcija
	CLT (šķērsām līmēta koka konstrukcija)
	Ēkas nesošā konstrukcija
	-
	-

	2.
	Siltinājums
	Kokšķiedra, Celuloze, fibrolīta
	Nesošās sienas, starpsienas
	-
	-

	3.
	Pamati, ēka
	Betona pamatu plātne (jeb monolītā plātne)
	Ēka
	-
	-

	4.
	Pamati, terase
	Skrūvpāļi
	Terase
	-
	-

	5.
	Terase
	Gludie koka terases deļi, piemēram TERMO priede, TERMO osis vai ekvivalents

	Terase
	Brūnu tonis, atbilstoši apstrādes tehnoloģijai
	Termokoksne ir inovatīvs materiāls, kas iegūts, koksni karsējot ļoti augstā temperatūrā (parasti virs 215°C) Papildu šiem būtiskajiem funkcionālajiem ieguvumiem, termiskā apstrāde piešķir koksnei skaistu, bagātīgu un vienmērīgu brūnu toni visā tās biezumā, kā arī ievērojami palielina tās bioloģisko noturību pret puvi un pelējumu.

	6.
	Ārsienas, fasādes apdare
	dedzināta skujkoku apdares dēļi vai pārstrādāts dedzināts koks
	Fasāde
	Melna
	-

	7.
	Jumta konstrukcija
	CLT (šķērsām līmēta koka konstrukcija) vai līmētas koka sijas, pārsedzes.
	Jumts
	-
	-

	8.
	Jumta segums
	Cinkota tērauda valcprofila jumta segums ar polimēra pārklājumu, biezums no 0,70 mm.
	Jumts
	(antracīts, RAL 7016), Melna (RAL 9005)
	-

	9.
	Jumta lietus notekas
	Horizontālā daļa no koka, vertikālā daļa ar skārda notekām, veidot dabīgu materiālu integrāciju
	Jumts, fasāde
	Melna (RAL 9005)

	10.
	Saules kolektori
	Pa visu jumta plakni

	Jumts
	Melna
	Uzstādīt saules paneļu sistēmu komplektā ar enerģijas uzglabāšanas akumulatoru

	11.
	Āra logu žalūzijas
	Alumīnija āra fasādes žalūzijas
	Logi
	Melna (RAL 9005)
	Projektēt tā, lai būtu paslēptas ēkas siltinājuma iekšpusē, padarot ēkas izskatu estētisku. Vadāmas ar rokturi, automātiski ar slēdzi un tālvadības pulti.

	12.
	Logi
	Koka / alumīnija
(veramiem logiem paredzēt arī pretinsektu tīklu)
	Logi
	Melna (RAL 9005)
	Divkameru (ar 3 stikliem) 

	13.
	Pasūtītāja logs, atrodas Pasūtītāja noliktavā
	Koka
	Ēkas fasāde 
	Saskaņot ar Pasūtītāju
	Renovēt, restaurēt esošo logu integrēšanai projektējamās ēkas fasādē, tādējādi veidojot uzskatāmu aprites ekonomikas pamatprincipu piemēru.
[image: ]
Izmēri:
· Platums 2,570 m
· Augstums 2,130 m.
Logam jābūt veiktai restaurācijai (sadarbībā ar Liepājas vai Kuldīgas restaurācijas centriem), kas nozīmē, ka koka virsmai ir jābūt noņemtai vecajai krāsai, apstrādātai ar lineļļu, veicot veco daļu protezēšanu, stiklu pārķitēšnu, stiklu atjaunošanu, neesošo detaļu nomaiņu.

	14.
	Durvis
	Koka / alumīnija
	Ēkas fasāde
	Melna (RAL 9005)
	Darbojas kopā ar piekļuves kontroli

	15.
	Pasūtītāja durvis
	Koka
	Ēkas fasāde
	Saskaņot ar Pasūtītāju
	Renovēt, restaurēt esošās durvis integrēšanai projektējamās ēkas fasādē, tādējādi veidojot uzskatāmu aprites ekonomikas pamatprincipu piemēru.

Durvīm jābūt veiktai restaurācijai (sadarbībā ar Liepājas vai Kuldīgas restaurācijas centriem), kas nozīmē, ka koka virsmai ir jābūt noņemtai vecajai krāsai, apstrādātai ar lineļļu, veicot veco daļu protezēšana, detaļu atjaunošanu, neesošo detaļu nomaiņu.

	16.
	Fasādes apgaismojums
	LED gaismeklis Venta Outdoor
	Ēkas fasāde
 
	Melna (RAL 9005)
	Darbību ar krēslas slēdzi un astronomisko taimeri, skatīt aprakstu.

	17.
	Ēkas nosaukums (izgaismots)
	Frēzēta plastika / organiskais stikls
	Ēkas fasāde
 
	Saskaņot ar Pasūtītāju
	Darbību ar krēslas slēdzi un astronomisko taimeri, skatīt aprakstu, aptuvenie izmēri 0.3x4 m

	18.
	Ūdens laistīšanas krāns
	Metāla korpuss
	Ēkas fasāde, vietu saskaņot ar Pasūtītāju
	Melna (RAL 9005)
	Sala izturīgs āra krāns (frost-proof,  ūdens noslēdzas ēkas siltajā zonā, nodrošinot, ka ziemā krāns nesasalst. Uzstādīt atsevišķu noslēgventili ēkas iekšpusē.

	19.
	Elektrības pieslēgumi
	Metāls
	Ēkas fasāde
	Melna (RAL 9005)
	Paredzēt uz 3 fasādes virsmām, katrā vietā pa divām pieslēguma vietām. Integrēts ar koka fasādes dēļiem vienā plaknē.

Aizsardzības klase: IP66

	20.
	Elektrības pieslēgums apbūves teritorijā
	SSC-LUXon Paliso āra kontaktligzdas kolonna, IP44 nerūsējošā tērauda, ar 2 kontaktligzdām vai ekvivalents
Materiāls: nerūsējošais tērauds.
Izmērs: diametrs 90 x augstums 395 mm
	Vietu saskaņot ar Pasūtītāju
	Melna (RAL 9005)
	Divās vietās apbūves teritorijā paredzēt elektrības pieslēguma vietu, kas stiprināta uz betona pamata.

	21.
	Atkritumu konteineru novietne var būt arī integrēta ēkā
	Metāls / koks
Metāla rāmis ar dedzināta koka apdari
	Vietu saskaņot ar Pasūtītāju
	Melna (RAL 9005)
	Paredzēt ēkas tuvumā vai stāvlaukumā blakus Dabas mājas atkritumu novietnei, bet slēgtā veidā ar nojumi, apgaismojumu.
[image: ]
Novietni paredzēt 4 atkritumu konteineru izvietošanai atkritumu dalītai vākšanai.

	22.
	Siltumsūknis
	DAIKIN Altherma 3 H MT/HT (EPRA12EW1) vai ekvivalents

	Katla telpa / ēkas fasāde
	Melna (RAL 9005)

	23.
	Fasādes kameras
	Atbilstoši tehniskajam aprakstam
	Ēkas fasāde
	Melna (RAL 9005)
	Konkrētu modeli, sistēmu saskaņot ar Pasūtītāju.

	24.
	Kājslauķa sistēma
	a) FORBO, Nuway Tuftiguard vai ekvivalents Nodrošināt trapu grīdā

b) Alumīnija profilu sistēma ar modulāriem saru ieliktņiem, viedais risinājums
	a) Ieejas  zonās

b) Pie galvenās ieejas, izvietojumu un risinājumu precizēt ar Pasūtītāju
	Melna (RAL 9005)
	a) Kājslauķim nodrošināt trapu grīdā. Sistēma (piemēram, Apollo), kas veidotas no alumīnija profilu un izturīgas EPDM gumijas savienojuma uz tērauda trosēm (pilnībā demontējams un remontējams dizains).
b) Papildināts ar RTU risinājumu (Living Lab) projektu vai līdzvērtīgu risinājumu, kur zem grīdas akas tiek uzstādīti spiediena sensori datu lasīšanai.

	25.
	Terases apgaismojums
	
	 
	 
	Apgaismojums paredzēts diennakts tumšajā laikā (koka laipas margās) pēc Dabas mājas laipas principa  


Tabula Nr.6. Iekštelpu iekšējās apdares un interjera materiāli
	Nr.
	Elements
	Materiāls
	Pielietojuma zona
	Krāsa
	Piezīmes

	1.
	Grīda
	Vidēji pulēts betons
	Grīda
	Dabīga
	Betona izpildījumam paredzēt pretslīdēšanas (anti-slip) apstrādi.

	2.
	Siltā grīda
	Comfort Pipe PLUS PE-Xa 16x2,0 caurules vai ekvivalents,
sistēmas vadība un automātika paredzēt ar  Uponor Smatrix Pulse vai līdzīgu ekvivalentu sistēmu
	Grīda / sienas
	-
	Ēkas ūdens apsildāmās / aukstās grīdas apkure/kondicionēšana sistēmas automātiskajai vadībai paredzēt Uponor Smatrix Pulse telpu temperatūras regulēšanas sistēmu.

	3.
	Telpu griesti, apdare, siltināšana
	CEWOOD plātnes
	-
	Balta (WP), melna (BP)
	CEWOOD būvniecības plātnes siltināšanai.
CEWOOD skrūvējamas apdares plātnes iekārto griestu un sienu gala apdarei.
[image: ][image: ]

	4.
	Iekšējā sienu apdare
	CEWOOD plātnes / dabīgie apmetuma mateirāli, pārstrādāts koks vai ekvivalents
	 
	Balta (WP), melna (BP)
	CEWOOD Skrūvējamas apdares plātnes / māla vai kaļka apmetums, pārstrādāts koks -  griestu un sienu gala apdarei

	5.
	Starpsienas
	W112 Knauf metāla karkasa starpsienas ar divkārtu apšuvumu no abām pusēm, skaņas izolāciju vai ekvivalents
	Atbilstoši projekta risinājumam un apjomam
	-
	-

	6.
	Starpsienas modulāras
	 
	 
	 
	Latvijas finieris  vai ekvilavelnts - starpsienas modulāras, pārbīdamās

	7.
	Iekšdurvis
	Alumīnija ar stikla paketi ar drošības stiklu
	Atbilstoši projekta risinājumam
	Melna (RAL 9005)
	Durvīm paredzēt alumīnija aplodas, skārda nosegdetaļas

	8.
	Apgaismojuma elementi publiskā zona
	LED Maytoni EXILITY Track Spotlight vai ekvivalents
	Atbilstoši projekta risinājumam
	Melna (RAL 9005)
	Gaismekļi stiprināmi pie sliedes ar magnētisku savienojumu, nodrošinot to ātru pārvietošanu un nomaiņu bez instrumentiem

	9.
	Apgaismojuma elementi tehniskās telpas, sanitārā zona
	 LEDVANCE Downlight Comfort, IP54 vai ekvivalents
	Atbilstoši projekta risinājumam
	Melna (RAL 9005)
	Paredzēt kustības un klātbūtnes sensorus telpās ar neregulāru izmantošanu (piemēram, WC, palīgtelpās, noliktavās)

	10.
	Iebūvējami plaukti
	 Koks
	 Katla telpa
	-
	Mantu glabāšanai 

	 11.
	Iekštelpu video kameras
	-
	Atbilstoši aprakstam
	Melna (RAL 9005)
	Viena kamera paredzēta ar cilvēku skaitīšanas funkciju

	12.
	Siltumsūknis
	DAIKIN Altherma 3 H MT/HT (EPRA12EW1) vai ekvivalents
	Katla telpa / ēkas fasāde
 
	-
	[image: ]

	13.
	Ventilācijas iekārta
	Komfovent Verso Standard R 1200 V/H (ar maksimālo jaudu ap ~1300 m³/h) vai ekvivalents
	Katla telpa / ēkas fasāde
 
	-
 
	Verso Standard R 1200 V/H + integrēta DX spole + ārējais siltumsūknis.
Ziemā āra bloks darbojas kā siltumsūknis un caur iebūvētu integrētu DX freona siltummaini (sildītājs / dzesētājs) palīdz uzsildīt pieplūdes gaisu, vasarā sistēma pārslēdzas reversā režīmā un dzesē gaisu kā kondicionieris.
[image: ]

	14.
	WC aprīkojums
	-
	-
	-
	Izlietne, spogulis, roku žāvētājs, Invalīdu izlietne, pods, rokturi, bērnu pārtinamais galds, stikla konstrukcija grīdā (Grīdā integrēta eksponēšanas niša ar izmēriem 1,0  x 1,0 m un dziļumu 200 mm. Niša tiek nosegta ar triecienizturīgu, rūdītu un laminētu stiklu (tripleksu), kam ir pretslīdes apstrāde. Stikla konstrukcijai jābūt vienā līmenī ar gatavo grīdas segumu (bez izvirzījumiem vai pakāpieniem). Nišas iekšpusē paredzēt aizsargātu elektrības pievadu apgaismojumam vai citiem elementiem. Stikla rāmim jābūt mehāniski izceļamam ar speciāliem instrumentiem (piesūcekņiem / atslēgām), nodrošinot ērtu instalācijas maiņu un nišas apkopi.)

	15.
	Interjera apdares materiāli WC
	FRAGMENTA GRIGIO MILANO soft vai ekvivalents

	Mitrajās telpās, WC, katlu telpa
	 
	Grīdas, sienas flīzes, sienu apdares materiāli - dabīgie apmetuma materiāli, pārstrādāts koks, nodrošināt trapu grīdā, kritumu trapa virzienā, sienas flīzes, apdari saskaņot ar Pasūtītāju

	16.
	Iebūvējamā virtuve
	Krāsots MDF (matēts)
 
	Novietojums saskaņā ar projekta risinājumu
	Melna (RAL 9005)
 
	Iebūvējama virtuve ar 3x60 cm augšas un apakšas skapīšiem, izlietni, iebūvējamu trauku mašīnu, atkritumu tvertni ar dalīti vāktu atkritumu savākšanai, 4 rozetēm, virsgaismu.

